รัฐบาลไทย-ข่าวทำเนียบรัฐบาล-วธ.ตั้งบอร์ดกำกับการประเมินผลการปฏิบัติราชการของส่วนราชการในกระทรวงทำหน้าที่กำหนดตัวชี้วัด น้ำหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพ
วันศุกร์ที่ 3 กันยายน 2564
วธ.ตั้งบอร์ดกํากับการประเมินผลการปฏิบัติราชการของส่วนราชการในกระทรวงทําหน้าที่กําหนดตัวชี้วัด น้ําหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพ
วธ.ตั้งบอร์ดกํากับการประเมินผลการปฏิบัติราชการของส่วนราชการในกระทรวงทําหน้าที่กําหนดตัวชี้วัด น้ําหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพ
วธ.ตั้งบอร์ดกํากับการประเมินผลการปฏิบัติราชการของส่วนราชการในกระทรวงทําหน้าที่กําหนดตัวชี้วัด น้ําหนัก ค่าเป้าหมายในการประเมินผลการปฏิบัติราชการให้เป็นไปอย่างมีประสิทธิภาพสอดคล้องกับยุทธศาสตร์ชาติและแผนระดับชาติให้เกิดผลอย่างเป็นรูปธรรม
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่คณะรัฐมนตรีได้มีมติเมื่อวันที่ 20 กรกฎาคม 2564 เห็นชอบกับกรอบและแนวทางการประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจําปีงบประมาณ พ.ศ.2564 โดยมุ่งเน้นให้กระทรวงมีบทบาทหลักในการพิจารณากําหนดตัวชี้วัดและกํากับ ติดตามประเมินผลการปฏิบัติราชการกระทรวงและส่วนราชการในสังกัดกระทรวง ซึ่งพิจารณาจากประเด็นสําคัญในการบูรณาการและขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศและแผนระดับชาติอื่นๆมากําหนดเป็นตัวชี้วัดระดับกระทรวงและถ่ายทอดลงสู่ส่วนราชการระดับกรมภายในกระทรวงเพื่อขับเคลื่อนภารกิจและเป้าหมายสําคัญของส่วนราชการที่สอดคล้องกับยุทธศาสตร์ชาติและแผนระดับชาติให้เกิดผลอย่างเป็นรูปธรรมนั้นเพื่อให้การพิจารณากําหนดตัวชี้วัดและติดตามประเมินผลการปฏิบัติงานของกระทรวงและส่วนราชการในสังกัดกระทรวงเป็นไปอย่างมีประสิทธิภาพอาศัยอํานาจตามความในมาตรา 20 แห่งพระราชบัญญัติระเบียบบริหารราชการแผ่นดิน พ.ศ.2534และที่แก้ไขเพิ่มเติม ดังนั้น ตนจึงได้มีคําสั่งแต่งตั้งคณะกรรมการกํากับการประเมินผลการปฏิบัติราชการของส่วนราชการในกระทรวงวัฒนธรรม(วธ.)เมื่อวันที่ 16 สิงหาคม 2564
รัฐมนตรีว่าการกระทรวงวัฒนธรรม กล่าวอีกว่า สําหรับคณะกรรมการกํากับการประเมินผลการปฏิบัติราชการของส่วนราชการในวธ.มีทั้งหมด 10 คน ประกอบด้วย ปลัดกระทรวงวัฒนธรรม เป็นประธานกรรมการ รองปลัดกระทรวงวัฒนธรรมที่ได้รับมอบหมายเป็นผู้นําบริหารการเปลี่ยนแปลง เป็นรองประธานกรรมการ และกรรมการ ได้แก่ ประธานคณะกรรมการตรวจสอบและประเมินผลภาคราชการ (ค.ต.ป.) ประจํากระทรวงวัฒนธรรม หัวหน้าส่วนราชการระดับกรมในวธ.หรือรองหัวหน้าส่วนราชการฯที่ได้รับมอบหมายทุกกรม ผู้อํานวยการองค์การมหาชนภายใต้การกํากับของรมว.วธ. ผู้นํากลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (กลุ่ม ป.ย.ป.) วธ.หรือผู้แทนกลุ่มป.ย.ป.วธ. ผู้แทนสํานักงบประมาณ ผู้แทนสํานักงานคณะกรรมการพัฒนาระบบราชการ (ก.พ.ร.) ผู้แทนสํานักงานสภาพัฒนาการเศรษฐกิจและสังคมแห่งชาติและเจ้าหน้าที่ผู้รับผิดชอบงานพัฒนาระบบบริหารของวธ.
นายอิทธิพล กล่าวด้วยว่า คณะกรรมการชุดดังกล่าวมีอํานาจและหน้าที่ เช่น กําหนดตัวชี้วัด น้ําหนัก ค่าเป้าหมายในการประเมินผลการปฏิบัติราชการของวธ.และส่วนราชการในสังกัด การติดตาม กํากับและให้การสนับสนุนเพื่อให้การดําเนินการประเมินผลการปฏิบัติราชการของวธ.และส่วนราชการในสังกัดเป็นไปตามหลักเกณฑ์และแนวทางที่สํานักงานก.พ.ร.กําหนด บูรณาการตัวชี้วัดขององค์การมหาชนที่อยู่ภายใต้การกํากับดูแลของรมว.วธ.ยกเว้นองค์การมหาชนที่อยู่ภายใต้ระบบการประเมินผลตามพระราชบัญญัติการบริหารทุนหมุนเวียน พ.ศ.2558และแต่งตั้งคณะทํางานหรือมอบหมายบุคคลอื่นใดดําเนินการตามหน้าที่และอํานาจที่ได้รับมอบหมายตามความจําเป็นและเหมาะสม ทั้งนี้ เมื่อได้รับผลการประเมินแล้ว วธ.จะนําข้อมูลไปพัฒนาปรับปรุงการทํางานให้ประสิทธิภาพ เกิดประโยชน์ต่อประชาชนสูงสุด